Document ID: 31992D0022

KOMISSION PÄÄTÖS,
tehty 13 päivänä marraskuuta 1991,
eläinten terveyttä koskevista edellytyksistä ja eläinlääkärintodistuksista tuoreen lihan tuonnissa Botswanasta(92/22/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 91/497/ETY(2), ja erityisesti sen 14, 15 ja 16 artiklan,
sekä katsoo, että
yhteisön eläinlääkärien tarkastuskäynnin mukaan terveystilanne Botswanassa on yleisesti tyydyttävä ja sitä valvoo täysin hyvin järjestetty eläinlääkintätoimi, erityisesti lihan välityksellä tarttuvien tautien osalta,
tiettyjen jäsenvaltioiden ja Botswanan välisen kaupan keskeytymisen välttämiseksi komissio on hyväksynyt päätöksellä 84/423/ETY(3) terveydellisiä suojatoimenpiteitä, jotka koskevat tuoreen lihan tuontia tästä maasta,
terveyttä koskevat edellytykset ja eläinlääkärintodistukset lihan tuonnissa Botswanasta on vahvistettava yhteisön tasolla ja sen vuoksi päätös 84/423/ETY on kumottava,
suu- ja sorkkatautipesäkkeitä on esiintynyt satunnaisesti tietyissä Botswanan osissa; kuitenkin muut tämän maan osat ovat olleet yli 12 kuukauden ajan vapaita tästä taudista,
SAT suu- ja sorkkatautia vastaan on rokotettu tietyillä Botswanan alueilla; tämä rokottaminen ei kuitenkaan ole sallittua Botswanan alueella sijaitsevilla eläintautien valvontavyöhykkeillä n:o 5, 6, 7, 8, 9, 10, 11, 12, 13, 14 ja 18,
erityisesti eläinten liikkumisen kieltämistä tai valvontaa koskevia ankaria toimenpiteitä sovelletaan; tietyt alueet, joilla rokotetaan, rajoitetaan selvästi tautivapaasta alueesta,
toimenpiteitä sovelletaan koko alueella eläinten liikkumisen valvomiseksi ja taudin kaikkien pesäkkeiden löytämiseksi,
Botswanan vastuulliset eläinlääkintäviranomaiset ovat lisäksi vahvistaneet, että Botswana on ollut vähintään 12 kuukauden ajan vapaa karjarutosta ja ettei tätä tautia vastaan ole rokotettu kyseisenä aikana,
Botswanan vastuulliset eläinlääkintäviranomaiset ovat sitoutuneet ilmoittamaan 24 tunnin kuluessa teleksillä, telefaksilla tai sähkeellä Euroopan yhteisöjen komissiolle ja jäsenvaltioille vahvistuksen edellä mainittujen tautien esiintymisestä tai rokotuspäätöksestä niitä vastaan tai tällaisten toimenpiteiden muuttamisesta,
terveyttä koskevat edellytykset on vahvistettava ja eläinlääkärintodistukset on annettava kyseisen kolmannen maan terveystilanteen mukaisesti, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Jäsenvaltioiden on sallittava tuoreen lihan tuonti Botswanasta seuraavasti:
a) luuttomaksi leikattu kotieläiminä pidettyjen naudan-, lampaan- ja vuohensukuisten eläinten tuore liha, lukuun ottamatta sivutuotteita, joka on peräisin seuraavilta eläintautien valvontavyöhykkeiltä:
Eläintautien valvontavyöhyke n:o 5
Alue rajoittuu:
- luoteessa suojavyöhykkeeseen, joka ulottuu Makgadikgadin suolajärvestä Orapan kaivosalueen kautta Kalaharin luonnonsuojelualueeseen,
- etelässä suojavyöhykkeeseen, joka ulottuu Kalaharin luonnonsuojelualueelta Makoban karanteenialueen kautta Dukwen karanteenialueeseen,
- koillisessa suojavyöhykkeeseen, joka alkaa Makgadikgadin suolajärvestä liittyäkseen Dukwen karanteenialueelta Makoban karanteenialueelle ulottuvaan suojavyöhykkeeseen.
Eläintautien valvontavyöhyke n:o 6
Alue rajoittuu:
- koillisessa suojavyöhykkeeseen, joka ulottuu Vakarangasta pitkin Mosojanen karanteenialuetta liittyäkseen Maitengwen karanteenialueelta Dukwen karanteenialueelle ulottuvaan suojavyöhykkeeseen,
- lännessä suojavyöhykkeeseen, joka ulottuu Maitengwen karanteenialueesta Makoban karanteenialueelle Dukwen karanteenialueen kautta,
- etelässä suojavyöhykkeeseen, joka ulottuu Thalamabelestä Seruleen,
- idässä Vakarangasta Francistownin kautta Seruleen vievään rautatierataan.
Eläintautien valvontavyöhyke n:o 7
Alue rajoittuu:
- pohjoisessa suojavyöhykkeeseen, joka kulkee pitkin Botswanan ja Zimbabwen välistä rajaa Tulin ympyrästä Vakarangaan,
- lännessä Vakarangasta Seruleen johtavaan rautatierataan,
- etelässä suojavyöhykkeeseen, joka ulottuu Serulesta Zanzibariin,
- kaakossa Botswanan ja Etelä-Afrikan väliselle rajalle Shashe- ja Limpopo-jokien yhtymäkohtaan ja idässä suojavyöhykkeeseen, joka ulottuu tästä pisteestä Tulin ympyrään.
Eläintautien valvontavyöhyke n:o 8
Alue rajoittuu:
- lännessä Thalamabelestä Makobaan ulottuvaan suojavyöhykkeeseen,
- etelässä Makobasta Makoroon ulottuvaan suojavyöhykkeeseen,
- idässä Makorosta Seruleen johtavaan rautatierataan,
- pohjoisessa Serulesta Thalamabeleen ulottuvaan suojavyöhykkeeseen.
Eläintautien valvontavyöhyke n:o 9
Alue rajoittuu:
- pohjoisessa Serulesta Zanzibariin ulottuvaan suojavyöhykkeeseen,
- lännessä Makorosta Seruleen johtavaan rautatierataan,
- etelässä Makorosta Sherwoodiin ulottuvaan suojavyöhykkeeseen,
- idässä Sherwoodin ja Zanzibarin välissä olevaan Botswanan ja Etelä-Afrikan väliseen rajaan.
Eläintautien valvontavyöhyke n:o 10
Alue rajoittuu:
- pohjoisessa Sherwoodista Makobaan ulottuvaan suojavyöhykkeeseen Makoron ja Duakomen karanteenialueiden halki,
- lännessä suojavyöhykkeeseen, joka ulottuu Makobasta Kalaharin luonnonsuojelualueeseen,
- etelässä suojavyöhykkeeseen, joka ulottuu Buffels Driftistä Kalaharin luonnonsuojelualueeseen Dibeten ja Lephephen karanteenialueita pitkin,
- idässä Buffels Driftin ja Sherwoodin välissä olevaan Botswanan ja Etelä-Afrikan väliseen rajaan.
Eläintautien valvontavyöhyke n:o 11
Alue, johon kuuluu:
- Kwenengin alue,
- eteläinen alue,
- Kgatlengin alue,
- kaakkoinen alue.
Eläintautien valvontavyöhyke n:o 12
Ghanzin alue.
Eläintautien valvontavyöhyke n:o 13
Kgalagadin alue.
Eläintautien valvontavyöhyke n:o 14
Tuoreen lihan laitos Botswana Meat Commission Lobatsessa.
Eläintautien valvontavyöhyke n:o 18
Tuoreen lihan laitos Botswana Meat Commission Francistownissa,
ja joka vastaa liitteen A mukaisessa mukana olevassa terveystodistuksessa vahvistettuja takeita;
b) kotieläiminä pidettyjen kavioeläinten tuore liha, joka vastaa liitteen B mukaisessa mukana olevassa terveystodistuksessa vahvistettuja takeita.
2 Jäsenvaltioiden on varmistettava, että 1 kohdan a alakohdassa tarkoitettu luuttomaksi leikattu tuore liha ei saavu tuovan jäsenvaltion alueelle teurastuspäivää seuraavien 21 päivän aikana.
3 Jäsenvaltioiden on kiellettävä muunlaisen kuin 1 kohdassa tarkoitetun tuoreen lihan tuonti Botswanasta.
2 artikla
Kumotaan komission päätös 84/423/ETY.
3 artikla
Tätä päätöstä sovelletaan 1 päivästä tammikuuta 1992.
4 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä marraskuuta 1991.

Labels: 0
3
17
18